আগে পরিবারের সদস্যদের মধ্যে যে ধরনের বন্ধন ছিল, এখন তা অনেকাংশেই নেই। সঙ্গে প্রযুক্তির সহজলভ্যতা এবং মোবাইল অপারেটরগুলোর সুচতুর কৌশলে অনলাইন ব্যবহারের প্রতি আসক্তি তৈরি করার চেষ্টা- সব মিলিয়ে ফেসবুক ব্যবহারের মাত্রা বাড়ছে বলে আমরা মোটামুটি ধারণা করতে পারি। কিন্তু সর্বশেষ সিদ্ধান্তটা যেমন ব্যবহারকারী নিজে নিচ্ছে, তেমনি ক্ষতির সম্মুখীনও সে নিজেই হচ্ছে। মূল প্রশ্নটি হচ্ছে, আমাদের মধ্যে ক’জন সামাজিক যোগাযোগ মাধ্যম ব্যবহারের নিয়ম জানি? ক’জন সেই নিয়ম মেনে ব্যবহার করি?